СЪОБЩЕНИЕ
П.К. Яворов  е само на  37 години, когато написва пет писма до най-близките си хора, в които е изключително земен и конкретен, сякаш заминава за малко, в странство, и ще се върне да продължи онова, което е започнал... И той наистина се връща... Въпреки двата куршума, изпратени в главата му от собствената му ръка, въпреки изгълтаната отрова, въпреки омерзението му от мълвата по улиците, викаща „убиец”, въпреки съдебната система и калящата журналистика, въпреки приведените чиновници, които побързали да го изритат от Народния театър, въпреки....
Датата е 16 октомври 1914г. 

Спектакълът „ЯВОРОВ, ЛОРА И МИНА В ЧАСА НА СИНЯТА МЪГЛА” е своеобразен поклон пред живота и творчеството на изключителния български поет П.К.Яворов.
Участват:  ИВАН  РАДОЕВ, ЕЛЕНА  ПЕТРОВА и МАРИЕЛА ТОПАЛОВА

Сценография и костюми – Нина Пашова. Музика – Ф. Шопен и Ерик Сати.

Режисьор – Бойко Илиев. 

На 11 октомври от 19ч. – Открита сцена „Сълза и смях” 
